Sukladno odredbama Priloga 4. Postupci nabave za osobe koje nisu obveznici Zakona o javnoj nabavi i Poziva na dostavu projektnih prijedloga „Povećanje razvoja novih proizvoda i usluga koji proizlaze iz aktivnosti istraživanja i razvoja“ (referentna oznaka: KK.01.2.1.01) naručitelj KOESTLIN d.d. (dalje u tekstu: Naručitelj) provodi otvoreni postupak nabave (javno nadmetanje u jednoj fazi) temeljem objavljene Obavijesti o nabavi zajedno s priloženom dokumentacijom za nadmetanje na mrežnoj stranici Naručitelja: http://www.koestlin.hr/o-nama/nabava

**Predmet nabave:** Nabava usluga Upravljanja projektom i administracija za potrebe projekta„Razvoj nove kategorije vafla promijenjenog nutritivnog sastava koji isključuje upotrebu palmine masti i njihov utjecaj na probavu konzumenata – KOESTLIN d.d.“,

**Broj nabave:** 1/2017

Dana 28.4.2017. godine Naručitelj je telefonskim putem zaprimio zahtjev zainteresiranog gospodarskog subjekata za pojašnjenje dokumentacije za nadmetanje.

Sukladno odredbi točke 1.5. dokumentacije za nadmetanje daje se **pojašnjenje/izmjena** dokumentacije za nadmetanje kako slijedi u nastavku.

**Pitanje 1:**

Obzirom da se u priloženom troškovniku iskazuje jedinična cijena usluge na bazi jednog mjeseca, molimo vas odgovor koju cijenu ponuditelj upisuje u troškovniku i ponudbenom listu, odnosno upisuje li ukupnu cijenu ponude (jedinična cijena x predviđeni broj mjeseci pružanja usluge) ili upisuje jediničnu cijenu na bazi jednog mjeseca?

**Odgovor 1:**

Shodno upitu gospodarskog subjekta u privitku ovog Pojašnjenja/izmjene dokumentacije za nadmetanje prilaže se izmijenjeni troškovnik u kojem je, u stupcu „Količina“ naveden predviđeni broj mjeseci pružanja usluge. Sukladno priloženom troškovniku ponuditelji nude jediničnu cijenu na bazi jednog mjeseca pružanja usluge, te ukupnu cijenu prema predviđenom broju mjeseci pružanja usluge.

U ponudbenom listu upisuje se ukupna cijena ponude za predviđeno trajanje projekta.

U Bjelovaru, 28.4.2017. godine.

**Koestlin d.d.**